81 



feldspatlameller følge Sammenvoksningsfladerne altid to Ret- 

 ninger, som paa Basis danne omtrent ±64°, paa Langsfladen 

 omtr. H- 72° med X-aksen , saaledes at de i deres Beliggenhed 

 omtrent svare til Pyramidefladerne (861) og (861) [Side 52]; 

 mellem tykkere Lameller og desto mere, jo, tykkere de ere, op- 

 træder tillige Langsfladen (010), i mindre Grad muligvis ogsaa 

 andre, ubekendte Flader som Sammenvoksningsflader. 



I det mindste to Slags Sammenvoksningsflader ere 

 saaledes til Stede : de , der omtrent følge Pyramidefladerne 

 (861) og (861), og de, som nøjagtig følge Feldspatens Langs- 

 flade (010). Aarsagerne til hver af disse to Slags Fladers Op- 

 træden ere væsentlig forskellige. 



Vi begynde med at betragte Sammenvoksning sßaderne af den 

 førstnævnte Art, de eneste, som optræde eller maa antages at 

 optræde i alle de her nærmere betragtede grønlandske Pertiter. 



Disse Sammenvoksningsflader svare i deres Beliggenhed 

 ikke til nogen hos Feldspat forekommende Krystalflade og ere 

 utvivlsomt ikke heller krystallografisk mulige Flader, da de 

 ikke en Gang nøjagtig svare til de nævnte Pyramideflader og 

 ikke- synes at have nogen aldeles konstant Retning (sml. Noten 

 Side 77). De kunne derfor heller ikke paa noget tidligere 

 Stadium af Feldspatens Vækst have eksisteret som Krystalflader, 

 men de forskelligartede Nabomolekyler paa begge Sider af dem 

 maa være udskilte samtidig, hvad der, som det nedenfor vil 

 blive vist, ikke gælder om de Sammenvoksningsflader, der falde 

 sammen med Langsfladen eller andre Krystalflader. Tilstede- 

 værelsen af de ikke-krystallonomiske Sammenvoks- 

 ningsflader viser hen til en fuldkomment samtidig 

 Udkrystallisation af Kali- og Natronfeldspatmole- 

 kyler. Sammenvoksningsflader, der ere opstaaede paa denne 

 Maade, ville vi i det følgende for Kortheds Skyld betegne som 

 normale Sammenvoksningsflader. Deres Beliggenhed maa som 

 før nævnt afhænge af de to Feldspaters Bygning og gensidige 

 krystallografiske Stilling. 



